**七覺支包括以下七類**

1. [**念**](http://zh.wikipedia.org/wiki/%E5%BF%B5_(%E4%BD%9B%E6%95%99))**，心中明白，常念於**[**禪定**](http://zh.wikipedia.org/wiki/%E7%A6%85%E5%AE%9A)**與**[**智慧**](http://zh.wikipedia.org/wiki/%E6%99%BA%E6%85%A7)**。**
2. **擇法覺支，依智慧能選擇真法，捨棄惡法。**
3. **精進覺支，精進勤奮學習正法而不懈怠。**
4. **喜覺支，得正法而產生的喜悅。**
5. **輕安覺支，又作猗覺支，指身心感到輕快安穩。**
6. **定覺支，進入**[**禪定**](http://zh.wikipedia.org/wiki/%E7%A6%85%E5%AE%9A)**而心不散亂。**
7. **舍覺支，心無偏頗，不執著而保持平衡。**
   1. [**^**](http://zh.wikipedia.org/zh-tw/%E4%B8%83%E8%A6%BA%E6%94%AF#cite_ref-1)**《法蘊足論》（七卷）：「此覺支言，顯七覺支。何等為七？謂念覺支、擇法覺支、精進覺支、喜覺支、輕安覺支、定覺支、舍覺支。如是覺支，漸次而起，漸次而得，修令圓滿。時彼苾芻復白佛言：云何覺支，漸次而起，漸次而得，修令圓滿？佛告苾芻：若有於身，住循身觀；安住正念，遠離愚痴；爾時便起念覺支。得念覺支，修令圓滿。彼由此念，於法簡擇，極簡擇，遍尋思，遍伺察，審諦伺察；爾時便起擇法覺支。得擇法覺支，修令圓滿。彼由擇法，發勤精進；心不下劣。爾時便起精進覺支。得精進覺支，修令圓滿。彼由精進，發生勝喜，遠離愛味；爾時便起喜覺支。得喜覺支，修令圓滿。彼由此喜，身心輕安，遠離麁重；爾時便起輕安覺支。得輕安覺支，修令圓滿。彼由輕安，便受快樂。樂故心定。爾時便起定覺支。得定覺支，修令圓滿。彼由心定，能滅貪憂，住增上舍；爾時便起舍覺支。得舍覺支，修令圓滿。於受心法，住循受心法觀；廣說亦爾。如是覺支，漸次而起，漸次而得，修令圓滿。」**
   2. [**^**](http://zh.wikipedia.org/zh-tw/%E4%B8%83%E8%A6%BA%E6%94%AF#cite_ref-2)**《**[**大毗婆沙論**](http://zh.wikipedia.org/wiki/%E5%A4%A7%E6%AF%97%E5%A9%86%E6%B2%99%E8%AE%BA)**》（一百四十一卷）：「七覺支者：一、念覺支，二、擇法覺支，三、精進覺支，四、喜覺支，五、輕安覺支，六、定覺支，七、舍覺支。擇法、卽慧。喜、卽喜根。舍、謂行舍。餘四如名，卽心所中各一為性。已說自性；當說所以。問：何故此七，名覺支耶？答：覺、謂究竟覺，卽盡無生智。或如實覺，卽無漏慧。七為彼分，故名為支。擇法、亦覺亦支。餘六、是支，非覺。此七廣辯，如余處說。」**